laion/Wikipedia-Exotic huggingface dataset:
נמל התעופה לוקסמבורג-פינדל

נמל התעופה לוקסמבורג-פינדל (בלוקסמבורגית: Fluchhafe Lëtzebuerg, בצרפתית: Aéroport de Luxembourg, בגרמנית: Flughafen Luxemburg) הוא נמל התעופה הגדול בלוקסמבורג. נמל התעופה משרת יעדים בינלאומיים בלבד, והוא היחיד במדינה עם מסלול סלול. הנמל ממוקם כארבעה קילומטרים מצפון-מזרח לעיר לוקסמבורג. יש בו מסלול תעופה יחיד באורך 4,000 מטרים. בשנת 2011 עברו בנמל 1,795,255 נוסעים ו-705,079 טון מטען במסגרת 57,537 המראות ונחיתות. לפי טונות המטענים העוברים בו, ממוקם הנמל במקום החמישי באירופה ו-28 בעולם. נמל התעופה משמש כבסיס לחברת התעופה הלאומית לוקסאייר, ולחברת התעופה למטענים קרגולוקס. מדיה וקבצים בנושא נמל התעופה פינדל בוויקישיתוף אתר האינטרנט הרשמי של נמל התעופה לוקסמבורג-פינדל (בגרמנית) נמל התעופה לוקסמבורג-פינדל, ברשת החברתית פייסבוק נמל התעופה לוקסמבורג-פינדל, ברשת החברתית אקס (טוויטר) נמל התעופה לוקסמבורג-פינדל, ברשת החברתית אינסטגרם נמל התעופה לוקסמבורג-פינדל, ברשת החברתית LinkedIn נמל התעופה לוקסמבורג-פינדל, סרטונים בערוץ היוטיוב מדיה וקבצים בנושא נמל התעופה פינדל באתר Airliners.net ערך זה הוא קצרמר בנושא שדות תעופה ובנושא לוקסמבורג. אתם מוזמנים לתרום לוויקיפדיה ולהרחיב אותו.
כדור בדולח

כדור בדולח הוא כדור עשוי בדולח או זכוכית, המשמש בתרבויות מסוימות, על פי אמונתן, ככלי לניבוי עתידות. משתמשים המאמינים ביכולות מתקן זה, צופים בכדור הבדולח, או בגוף מים דומה (המכונה "בריכת ניבוי"), ומפרשים את ההשתקפויות או הדמויות המופיעים בכדור על מנת לחזות את העתיד. אחרים מאמינים כי צפייה ממושכת בכדור הבדולח מכניסה אותם לטראנס או מצב מעין היפנוטי המאפשר להם לחזות את העתיד (וזאת מבלי לראות דמויות או השתקפויות בכדור עצמו). כמו כן קוסמים ואמני להטוטים משתמשים לעיתים בכדורי בדולח כחלק מהמופע שלהם. בסרט הקולנוע "המבוך" של ג'ים הנסון, מהווה כדור הבדולח אלמנט משמעותי בסרט, כאשר הדמויות נכנסות לתוך כדורי הבדולח, ומלך הגובלינים (המגולם על ידי דייוויד בואי) מלהטט בכדורי הבדולח. בספר "הארי פוטר ומסדר עוף החול" כדור הבדולח מסמל את הנבואה המהווה בסיס לסדרת הספרים. אנדרו לאנג, שימוש בכדורי בדולח, באתר psychanalyse-paris (באנגלית)
אוניברסיטת העיר ניו יורק

אוניברסיטת העיר ניו יורק (באנגלית: City University of New York; בראשי תיבות: CUNY) היא רשת אוניברסיטאות ומכללות ציבוריות בעיר ניו יורק, והגדולה מסוגה בארצות הברית. הרשת נוצרה בשנת 1961, כאשר מושל מדינת ניו יורק נלסון רוקפלר חתם על צו המקים את הרשת, שאז כללה את מרבית האוניברסיטאות בעיר ניו יורק. בסך הכל נכללים ברשת 25 מוסדות חינוך על פני חמשת הרבעים של העיר, בעיקר מכללות (כגון הסיטי קולג', האנטר קולג', ברוקלין קולג' ואחרות) וכן מרכז לתארים מתקדמים (Graduate Center) הממוקם במרכז מנהטן ובו לומדים אלפי סטודנטים לתואר שני ולדוקטורט. התקציב הכולל של האוניברסיטה עמד בשנת 2020 על 3.6 מיליארד דולר. נכון לשנת 2024, מספר תלמידיה הכולל היה 225,000. בין חברי הסגל, הבוגרים והחוקרים באוניברסיטה נמנים 13 זוכי פרס נובל, 7 מקבלי מלגת רודס, 6 מקבלי מלגת מרשל, 10 מקבלי מלגת טרומן, 26 עמיתי מקארתור, 151 עמיתי תוכנית פולברייט ועשרות עמיתי מחקר של הקרן הלאומית למדע (NSF). להלן זוכי פרסי נובל: ארתור קורנברג, סיטי קולג' (1937) - פרס נובל לפיזיולוגיה או לרפואה (1959) רוברט הופסטדטר, סיטי קולג' (1935) - פרס נובל לפיזיקה (1961) ג'וליוס אקסלרוד, סיטי קולג' (1933) - פרס נובל לפיזיולוגיה או לרפואה (1970) קנת' ארו, סיטי קולג' (1940) - פרס נובל לכלכלה (1972) רוזלין זוסמן יאלו, האנטר קולג' (1941) - פרס נובל לפיזיולוגיה או לרפואה (1977) ארנו פנזיאס, סיטי קולג' (1954) - פרס נובל לפיזיקה (1978) הרברט האופטמן, סיטי קולג' (1937) - פרס נובל לכימיה (1985) ג'רום קרל, סיטי קולג' (1937) - פרס נובל לכימיה ( 1985) סטנלי כהן, ברוקלין קולג' (1943) - פרס נובל לפיזיולוגיה או לרפואה (1986) גרטרוד עליון, האנטר קולג' (1937) - פרס נובל לפיזיולוגיה או לרפואה (1988) לאון לדרמן, סיטי קולג' (1943) - פרס נובל לפיזיקה (1988) ישראל אומן, סיטי קולג' (1950) - פרס נובל לכלכלה (2005) ג'ון אוקיף, סיטי קולג' (1963) - פרס נובל לפיזיולוגיה או לרפואה (2014) מדיה וקבצים בנושא אוניברסיטת העיר ניו יורק בוויקישיתוף אתר האינטרנט הרשמי של אוניברסיטת העיר ניו יורק (באנגלית) אוניברסיטת העיר ניו יורק, ברשת החברתית פייסבוק אוניברסיטת העיר ניו יורק, ברשת החברתית אקס (טוויטר) אוניברסיטת העיר ניו יורק, ברשת החברתית LinkedIn אוניברסיטת העיר ניו יורק, סרטונים בערוץ היוטיוב אוניברסיטת העיר ניו יורק, באתר פליקר אוניברסיטת העיר ניו יורק, באתר אנציקלופדיה בריטניקה (באנגלית) "אודות" באתר האוניברסיטה ערך זה הוא קצרמר בנושא אוניברסיטאות ומכללות ובנושא ארצות הברית. אתם מוזמנים לתרום לוויקיפדיה ולהרחיב אותו.
רוסלונד והלסטרום

רוסלונד והלסטרום הם זוג מחברי ספרי מתח שוודים, המורכב מהעיתונאי אנדרס רוסלנד, נולד בשנת 1961, וביורג הלסטרום (2017-1957), וכחן (משתתף בדיבייט) מפורסם בנושא מערכת הענישה השוודית. בעשר השנים האחרונות, רוסלנד עבד ככתב חדשות, תרבות ועורך חדשות עבור חדשות רפורט (Rapport News). הלסטרום הוא אסיר לשעבר ואחד מהמייסדים של KRIS, ארגון לוחם למניעת פשיעה. הזוג עשה את הופעת הבכורה שלו עם נובלת הפשע "Odjuret" (תרגום לעברית: חיה רעה) ב-2004. נושא חוזר בספריהם היא השאלה מיהו הקורבן האמיתי ומי הפושע, כשפשע מבוצע. דמויות חוזרות: המפקח הבכיר אוורט גרנס, הבלש סוון סונדקוויסט, הבלשית מריאנה הרמנסון - כולם ממשטרת הסיטי של סטוקהולם. לארס אגסטם, תובע, ממשרד התובע של סטוקהולם. ספריהם תורגמו לשפות נורדיות אחרות, עברית (בהוצאת סלע ספרים), קרואטית, גרמנית, אנגלית, רוסית וטורקית. בין ספריהם ניתן למנות את שלוש שניות (2012), שלוש דקות (2017), שלושה ימים (2020), תא שמונה, תא 21, שני חיילים והדואלוגיה תוצרת שוודיה. Odjuret (פורסם ב-2004, תורגם לעברית נקרא ״חיה רעה״ Box 21 (פורסם ב-2005, תורגם לעברית כ"תא 21" בהוצאת סלע ספרים) Edward Finnigans upprättelse (פורסם ב-2006, לא תורגם לעברית) Flickan under gatan (פורסם ב-2007, תורגם לעברית ב-2014 כ"הילדה מתחת לרחוב" בהוצאת סלע ספרים ובתרגומה של יעל צובארי) Tre sekunder (פורסם ב-2009, תורגם לעברית כ"שלוש שניות" בהוצאת סלע ספרים) Två soldater (פורסם ב-2012, תורגם לעברית כ"שני חיילים" בהוצאת סלע ספרים) Tre Minuter (פורסם ב-2016) מועמד לנובלת הפשע השוודית הטובה ביותר ב-2005 עבור "תא 21" ספר השנה של עיתון העיר סטוקהולם ב-2005 עבור "תא 21" פרס כיס הכסף על נובלת הפשע השוודית הנמכרת ביותר ב-2006 (יותר מ-100,000 עותקים נמכרו) עבור "תא 21" מועמד לנובלת הפשע השוודית הטובה ביותר ב-2007 עבור "הילדה מתחת לרחוב" פרס כיס הכסף על נובלת הפשע השוודית הנמכרת ביותר ב-2008 (יותר מ-100,000 עותקים נמכרו) עבור "הילדה מתחת לרחוב" הוערך על ידי הניו יורק טיימס ברשימת ספרי הפשע הבולטים ב-2009 שלוש שניות זכה בפרס נובלת הפשע השוודית הטובה ביותר ב-2009 אתר האינטרנט הרשמי של רוסלונד והלסטרום Maslin, Janet (2011-01-05). "'Three Seconds,' Swedish Crime Tale - Review". The New York Times (באנגלית אמריקאית). נבדק ב-2019-03-02.
פשפש (דלת)

פִּשְׁפָּשׁ הוא כינוי לפתח קטן, בדרך כלל בתוך חומה, קיר או דלת. הפשפש שימש לרוב כדלת לכניסה ויציאה, ללא צורך לפתוח את הדלת הראשית, שלרוב הייתה גדולה וכבדה והצריכה יותר מאדם אחד כדי לפתוח אותה. המילה מוזכרת מספר פעמים במשנה בהקשר של שערי בית המקדש. כך לדוגמה במסכת מידות: שְׁנַיִם שְׁעָרִים הָיוּ לְבֵית הַמּוֹקֵד, אֶחָד פָּתוּחַ לַחֵיל וְאֶחָד פָּתוּחַ לָעֲזָרָה. אָמַר רַבִּי יְהוּדָה, זֶה שֶׁהָיָה פָתוּחַ לָעֲזָרָה, פִּשְׁפָּשׁ קָטָן הָיָה לוֹ, שֶׁבּוֹ נִכְנָסִין לִבְלֹשׁ אֶת הָעֲזָרָה — משנה, מסכת מדות, פרק א', משנה ז' ובמסכת תמיד: נָטַל אֶת הַמַּפְתֵּחַ וּפָתַח אֶת הַפִּשְׁפָּשׁ, וְנִכְנַס מִבֵּית הַמּוֹקֵד לָעֲזָרָה — משנה, מסכת תמיד, פרק א', משנה ג' וכך גם מסופר במדרש כי משה ירד מהשמים דרך פשפש מתחת כיסא הכבוד: פָּתַח לוֹ הַקָּדוֹשׁ בָּרוּךְ הוּא פִּשְׁפֵּשׁ מִתַּחַת כִּסֵּא כְבוֹדוֹ, וְאָמַר לֶךְ רֵד... — שמות רבה מב ד, טקסט דיגיטלי באתר ספריא רש"י ורמב"ם כתבו כי הפשפש הוא פתח או שער קטן בצד שער גדול. שאול טשרניחובסקי כתב באחד משיריו: ”יוֹם הַשִּׁשִּׁי הִתְחִילוּ הַשְּׁעָרִים וְהַפִּשְׁפָּשׁ צְרִיחָתָם...”. מדיה וקבצים בנושא פשפש בוויקישיתוף על המילה פִּשְׁפָּשׁ באתר האקדמיה ללשון העברית רש"י, ספר יחזקאל, פרק מ"ד, פסוק ב', משנה תורה לרמב"ם, הלכות בית הבחירה, פרק ד', הלכה ו' שירת התחייה העברית: אנתולוגיה היסטורית ביקורתית, כרך 1, עמ' 258, "שבת צום פארשפיל". ערך זה הוא קצרמר בנושא אדריכלות. אתם מוזמנים לתרום לוויקיפדיה ולהרחיב אותו.
פלור

האם התכוונתם ל... אישים: סאלו פלור – שחמטאי יהודי-צ'כי פול מנדס-פלור – פרופסור למחשבה יהודית קלאוס פטר פלור – מנצח גרמני אחר: פלור בול – משחק כדור פלור (שמרים) – סוג של שמרים הפלרה – הפלרת מי שתייה פלואור פלר
אל-חפה (נפה)

נפת אל-חפה (בערבית: منطقة الحفة) היא נפה במזרח מחוז לטקיה שבסוריה. העיר המרכזית בנפה היא העיר אל-חפה. על פי מפקד האוכלוסין של שנת 2004 התגוררו בנפה 81,213 איש. נפת אל חפה ממוקמת באזור של הרי אנסריה מזרחית לעיר לטקיה. זהו מקום מרכזי אילו מגיעים חקלאים מקומיים ומוכרים את יבולם. כמו כן, למקום יש חשיבות היסטורית כיוון שבזמן מסעי הצלב היא שימשה כנקודה אסטרטגית חשובה לפלישת הצלבנים. כמו כן, גם מצודת צלאח א-דין, שהוא אתר מורשת עולמית של אונסק"ו, שוכנת כאן. יערות האשוח הקיליקי והטמפרטורה הנמוכה בחודשי הקיץ גרמו לכך שאל חפה היא יעד תיירותי מועדף בסוריה. מקומות נופש הררים רבים נמצאים במחוז, בעיקר בעיירה סלינפה. הנפה מחולקת ל-5 תת-נפות (נאחיות; נתוני האוכלוסייה לשנת 2004): נאחיית אל-חפה (ناحية الحفة) - 23,347 איש. נאחיית סלנפה (ناحية صلنفة) - 19,518 איש. נאחיית עין אל-טינה (ناحية عين التينة) - 6,825 איש. נאחיית קינסבה (ناحية كنسبّا) - 17,615 איש. נאחיית מוסאיירה (ناحية مزيرعة) - 13,908 איש. Syria | HumanitarianResponse, www.humanitarianresponse.info ערך זה הוא קצרמר בנושא גאוגרפיה של סוריה. אתם מוזמנים לתרום לוויקיפדיה ולהרחיב אותו.
אליפות אירופה בכדורגל עד גיל 21 - 2011

אליפות אירופה בכדורגל עד גיל 21 לשנת 2011, נערכה בדנמרק בתאריכים 11–25 ביוני 2013. זוהי האליפות ה-18 של המפעל. דנמרק נבחרה על ידי אופ"א לאירוח התחרות ב-10 בדצמבר 2008, וגברה על ישראל. ספרד גברה בגמר על שווייץ בתוצאה 0-2 וזכה בתואר בפעם ה-3 בתולדותיה. הגרלת המשחקים לטורניר התקיימה ב-9 בנובמבר 2010 באולבורג. 8 הנבחרות חולקו ל-2 בתים נפרדים. בכל בית יש קבוצה אחת מדרג 1, קבוצה אחת מדרג 2, ושתי קבוצות מדרג 3–4. הנבחרות המדורגות במקומות 1–2 בכל בית, בסיום סיבוב משחקים אחד (3 מחזורים), יעפילו לחצי הגמר. בלארוס עלתה לשלב הבא בעקבות הפרש שערים טוב יותר בבית פנימי. כל הזמנים הם בשעון קיץ (UTC+2). כל הזמנים הם בשעון קיץ (UTC+2). המנצחת העפילה לאולימפיאדת לונדון 2012 מדיה וקבצים בנושא אליפות אירופה בכדורגל עד גיל 21 - 2011 בוויקישיתוף
אדליידה, נסיכת סקסוניה-מיינינגן

אדליידה, נסיכת סקסוניה-מיינינגן (נולדה בשם אדליידה אמיליה לואיזה תרזה קרולינה, בגרמנית: Adelaide Louise Theresa Caroline Amelia von Sachsen-Meiningen‏; 13 באוגוסט 1792 - 2 בדצמבר 1849) המלכה הרעיה של הממלכה המאוחדת ושל הנובר, אשת ויליאם הרביעי, מלך הממלכה המאוחדת. העיר אדלייד, בירת דרום אוסטרליה, קרויה על שמה. אדליידה נולדה ב-13 באוגוסט 1792 במיינינגן שהשתייכה לדוכסות סקסוניה-מיינינגן, לגאורג הראשון, דוכס סקסוניה-מיינינגן, וללואיזה אלאונורה, נסיכת הוהנלוהה-לאנגנבורג, בתו של כריסטיאן אלברכט, נסיך הוהנלוהה-לאנגנבורג. לאחר מותה של הנסיכה שרלוט מוויילס, מי שהייתה אמורה להיות מלכת אנגליה ברבות הימים, נאלץ דודה, אחי-אביה, ויליאם הנרי להינשא. אף על פי שהייתה לו פילגש שילדה לו עשרה ילדים, ויליאם הנרי, כמי שהתעתד להפוך למלכה של הממלכה המאוחדת, היה זקוק לילדים חוקיים. הוא בחר להנשא לאדליידה הצעירה ממנו ב-27 שנים. הם נישאו ב-11 ביולי 1818 בארמון קיו שבלונדון. בני הזוג נפגשו לראשונה רק שבוע קודם לכן, ב-4 ביולי במלון ברחוב בונד. למרות ההתחלה הלא-רומנטית של הקשר ביניהם, הקשר בין בני הזוג שגשג: הם עברו להתגורר בהנובר, וויליאם שיפר את התנהגותו הפרועה: הוא הפסיק לשתות לשוכרה, מיתן את סגנון דיבורו ונימוסיו השתפרו. למרות מספר הריונות, לאדלייד ולבעלה לא נולדו ילדים שהגיעו לבגרות. לאחר מות גיסה, ג'ורג' הרביעי, מלך הממלכה המאוחדת הפך בעלה ויליאם למלך הממלכה המאוחדת. אחד מצוויו הראשונים היה הקניית פארק בושי לאדלייד למשך כל ימי חייה. היא ובעלה הוכתרו ב-8 בספטמבר 1831 במנזר וסטמינסטר. המלכה אדלייד הייתה אהובה בקרב הציבור האנגלי, בגלל אדיקותה, צניעותה וטוב ליבה כמו גם מות ילדיה הטראגי. היא התייחסה בחביבות לאחייניתה, הנסיכה ויקטוריה (מי שהפכה מאוחר יותר לוויקטוריה, מלכת הממלכה המאוחדת). אדלייד, שהגיעה מבית ליברלי מאוד (ממלכת אביה הייתה היחידה באותה תקופה שהתירה הדפסת ביקורת על השליט), לא הייתה מעורבת בפוליטיקה האנגלית ולא הביעה את דעתה במחלוקות של אותה תקופה. עם זאת, ניתן לשער כי לדעתה הייתה השפעה בהסכמת בעלה לחוק הרפורמה של 1832. חוסר הסכמתה להביע תמיכה בצדדי הפוליטיקה הביאו לשמועות מרושעות על כך שהיא מנהלת רומן עם אישים שונים (דבר ללא כל ביסוס היסטורי). ב-20 ביוני 1837, מת בעלה, ואדלייד הפכה למלכה האלמנה הראשונה אחרי למעלה ממאה שנים. היא מתה שתים-עשרה שנים לאחר מכן, תחת שלטון אחייניתה - ויקטוריה, מלכת הממלכה המאוחדת, ב-2 בדצמבר 1849, ונקברה בכנסיית סט. ג'ורג' בטירת וינדזור. ויקטוריה אדלייד מרי לואיז, הנסיכה המלכותית נקראה אדלייד על שם דודת אמה. מדיה וקבצים בנושא אדליידה, נסיכת סקסוניה-מיינינגן בוויקישיתוף אדליידה, נסיכת סקסוניה-מיינינגן, באתר "Find a Grave" (באנגלית)
עמידה

תנוחת העמידה הזקופה היא תנוחה בה גוף האדם מוחזק במנח זקוף כאשר הוא נשען על כפות הרגליים בלבד. יכולת העמידה והתנועה על שתי הרגליים האחוריות יחד עם יכולת אחיזת חפצים ברגליים הקדמיות מאפיינות את המין האנושי והיו מהותיות להתפתחות האדם הנבון. בני האדם הם היונקים היחידים המסוגלים לשמור על שיווי משקל בעמידה זקופה למשך זמן בלתי מוגבל. בני האדם לומדים לעמוד בגילאים שבין 8 ל-12 חודשים. יונקים אחרים כגון קופי אדם, קנגורים וסוריקטות מסוגלים לעמוד על רגליהם האחוריות לפרקי זמן קצרים בלבד. קנגורים זכרים עומדים על רגליהם האחוריות בזמן הקרבות שהם מנהלים עם זכרים אחרים, או כדי להרשים את הנקבות. קנגורים מדלגים על רגליהם האחוריות במהירות שיכולה להגיע ל-40 קמ"ש, אך בשני המקרים הם נעזרים בזנב כדי לשמור על שיווי המשקל. שימפנזים נצפו עומדים על שתיים בעיקר בזמן התנועה בין ענפי העצים. אחד מסימני ההיכר המפורסמים של הסוריקטות הוא עמידה זקופה על המשמר, בעיקר בנקודות גבוהות בקרקע כדי לאתר טורפים וסכנות בזמן שחברי הקבוצה מחפשים מזון, אך עמידה זאת דומה יותר לישיבה. העמידה הזקופה דורשת איזון דינמי בו הגוף נע בצורה בלתי נראית לעין קדימה ואחורה על הקרסוליים בדומה לתנועת מטוטלת הפוכה. יציבה זקופה דורשת הפעלת שרירי הליבה והרגליים, שליטה במערכת העצבים ובמערכת שיווי המשקל. מערכת העצבים מפקחת באופן רציף ולא רצוני על כיוון ועוצמת התנודות המעורבות בשמירה על שיווי המשקל ומפעילה את שרירי הירך, השוק והגב התחתון. המאמץ השרירי הנדרש לשמירה על מנח עמידה זקופה הוא מכריע אך מינימלי. שרירי הליב התומכים בעמוד השדרה. הם מקשרים בין פלג הגוף התחתון לעליון ואחראים ליציבות הגוף. שמירה על עמידה זקופה חשובה מאוד מבחינה בריאותית. היא מונעת כאבי גב ומקטינה את הסיכון לדלקות ולשינויים מבניים בעמוד השדרה ובמפרקים. יציבה נכונה מקרינה עוצמה וביטחון עצמי ומשדרת לסביבה הרגשה טובה. יחד עם זאת, אצל אנשים מסוימים, עמידה ממושכת עלולה לגרום להפרעות בריאותיות כגון: תת-לחץ דם תנוחתי המתאפיין בסחרחורת, כאב ראש, ראייה מטושטשת או עמומה והתעלפות, מכיוון שאספקת הדם למוח אינה תקינה. הפרעה בזרימת הדם ברגליים אשר גורמת לקרישיות יתר תנוחתית, ורידים בולטים (דליות) ודלקת בוורידי הרגליים ובצקת בכפות הרגליים. רעד תנוחתי המתבטא בעוויתות בשרירי השוק ותחושה של חוסר יציבות. לחץ על הסחוסים הבין מפרקיים והבין חולייתיים הגורם לשחיקתם. שני קנגורים זכרים עומדים (31528786155) שימפנזה מתהלכת על ענף סוריקטה עומדת על המשמר אישה הולכת ברחוב דו-רגליות אבולוציה של האדם תנוחות גוף Walking Upright | The Smithsonian Institution's Human Origins Program, web.archive.org, ‏2016-08-18 The Ultimate Guide to Kangaroo Boxing and Fighting - Lucky Kangaroos, luckykangaroos.com אשחר, ד"ר יונת; מדעי, מכון דוידסון לחינוך (2023-01-03). "לעמוד על שתיים, בלי לרדת מהעצים". Ynet. נבדק ב-2023-08-05. דליות - היבטים כירורגיים - Varicose veins - surgical aspects – ויקירפואה, באתר www.wikirefua.org.il בצקת ברגליים (נפיחות ברגליים): הסיבות והטיפולים, באתר www.clalit.co.il
ג'בלה (נפה)

נפת ג'בלה (בערבית: منطقة جبلة) היא נפה הנמצאת בדרום-מערב מחוז לטקיה בסוריה. על פי מפקד האוכלוסין של 2004 מנתה האוכלוסייה 196,171 איש. העיר המרכזית בנפה היא העיר ג'בלה. נפת ג'בלה מחולקת ל-6 תת-נפות ("נאחיות"; האוכלוסייה נכון לשנת 2004): נאחית ג'בלה (ناحية جبلة) - 107,064 איש. נאחיית עין אל-שרקייה (ناحية عين الشرقية) - 16,800 איש. נאחיית אל-קווטיליביה (ناحية القطيلبية) - 32,582 איש. נאחיית עין שיקאק (ناحية عين شقاق) - 16,031 איש. נאחיית דלייה (ناحية دالية) - 13,608 איש. נאחיית בית ישואות (ناحية بيت ياشوط) - 10,086 איש. מדיה וקבצים בנושא ג'בלה בוויקישיתוף ערך זה הוא קצרמר בנושא גאוגרפיה של סוריה. אתם מוזמנים לתרום לוויקיפדיה ולהרחיב אותו.
דרווין (יחידת מידה)

דרווין היא יחידת מידה המודדת שינויים אבולוציוניים במאגר גנים ונקראת על שם צ'ארלס דרווין אשר הגה את תורת האבולוציה בספרו מוצא המינים. המידה הוגדרה על ידי ג'ון הלדיין בשנת 1949. דרווין אחד פירושו שינוי של e (קרוב ל-2.718) בווריאציות של פנוטיפ במשך מיליון שנה. פנוטיפ לצורך זה יכול להיות לדוגמה אורך ממוצע של שן של חיה מסוימת, ומידת דרווין תקבע לפי קצב השינוי בממדי השן. כמובן מאליו, איברים שונים עשויים לתת מדידת דרווין שונה. עם זאת, באין גנום מפורש של אותו בעל חיים, אין שיטה טובה יותר להערכת שינוי בגנוטיפ מאשר השינוי בפנוטיפ. המידה שימושית במיוחד בפלאונטולוגיה, בה שינויים אבולוציוניים גדולים מושווים בין מאובנים. כך, שהמידה מאפשרת לקבוע עד כמה גדול היה השינוי לאורך פרקי זמן גדולים. "הצעה למדידה מכמתת של קצב אבולוציוני", אבולוציה 3, ע' 51 - 56 ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
הרי אנסריה

הרי אנסריה (בערבית: جبال النصيرية), הידועים גם בכינוי הרי אל-עלאווין (جبال العلويين; שני השמות מתייחסים לעלווים הנקראים גם "נֻצַירִים") או בשמם הסורי הרשמי - רכס הרי החוף (سلسلة الجبال الساحلية), הם רכס הרים בצפון-מערב סוריה (מצפון לדרום) המקביל לרצועת החוף. במקורות הקלאסיים נקראים הרי אנסריה בשם "ברגילוס" (Bargylus) ותחת שלטונם של החשישיון נקראו "ג'בל בהרה". ההיסטוריון עדיה חורון זיהה אותם עם הרי "שלח" או "שלחן" המוזכרים בשירת אוגרית, וכיום זיהוי זה מקובל במיוחד לחלק הצפוני של ההרים. רוחבם הממוצע של הרי אנסריה הוא 32 ק"מ וגובהם הממוצע הוא 1,200 מטר, כאשר הפיסגה הגבוהה ביותר, נבי יוניס (מזרחית ללטקיה), מגיעה לגובה של 1,562 מטרים. בצפון גובה ההרים יורד ל-900 מטרים, ובדרום ל-600 מטרים. ההרים בנויים מסלעי גיר, ולהן תופעות קרסטיות הנגרמות מהמסת הגיר. כמות המשקעים השנתית היא 500 עד 1,000 מ"מ, והדבר מאפשר מגוון עשיר של גידולים חקלאיים, בהם: פירות, ירקות, טבק, סלק, סוכר ועוד. פסגות הרי אנסריה מכוסות בשלג בעונת החורף. כפרים רבים, ביניהם סאפיתא, קדמוס, ענזה וסריה, שוכנים במורדות המערביים המתונים של ההרים. בחלקים המזרחיים התלולים של הרכס האוכלוסייה דלילה. כפרים רבים, ביניהם ספיתה, קדמוס, ענזה וסריה, שוכנים במורדות המערביים המתונים של ההרים. בחלקים המזרחיים, התלולים, של הרכס האוכלוסייה דלילה. בהרי אנסריה ממוקמים מספר כפרי נופש כמו סלנפה, קסאב, סלמה ועוד, אליהם מגיעים תיירים רבים בעיקר בתקופת הקיץ. נהר ארנת זורם צפונה במקביל לרכס בקצהו המזרחי בעמק הע'ב, לאחר מכן זורם גם באזור הצפוני של הרכס לפני שנשפך לים התיכון. דרומה לעיר מסיאף ישנו העתק הסטה אופקית (סדק שנוצר בסלעים של קרום כדור הארץ) ההולך מכיוון צפון-מזרח לדרום-מערב ומפריד בין הרי אנסריה לבין הרי הלבנון ומול הלבנון. הרי אנסריה היוו חלקים מהגבול של מדינת העלווים שהוקמה בסוריה בשנות ה-20. פרופיל של סוריה, מחלקת המחקר הפדרלית, ספריית הקונגרס. הורשיו ב. האקט (1870), "Dr. William Smith's Dictionary of the Bible: comprising its antiquities, biography, geography, and natural history", עמ' 3142 The Crusades and the Military Orders: Expanding the Frontiers of Medieval Latin Christianity ע. ג. חורון, קדם וערב, דביר, 2000, עמ' 151 Meindert Dijkstra, The weather-God on two mountains, Ugarit-Forschungen 23, 1991, עמ' 135 "סוריה - הרי אנסריה", שושי זינגר, אתר מט"ח
קרדאחה (נפה)

נפת קרדאחה (בערבית: منطقة القرداحة) היא נפה במרכז מחוז לטקיה שבסוריה. העיירה קרדאחה היא העיירה המרכזית בנפה, ובה נולד נשיא סוריה לשעבר, חאפז אל-אסד. על פי מפקד האוכלוסין של שנת 2004 התגוררו בנפה 74,644 איש. הנפה מחולקת ל-4 תת-נפות (נאחיות; נתוני האוכלוסייה לשנת 2004): נאחיית קרדאחה (ناحية القرداحة) - 44,510 איש. נאחיית ארף אל מסיאתרה (ناحية حرف المسيترة) - 6,669 איש. נאחיית פאקורה (ناحية الفاخورة) - 18,357 איש. נאחיית ג'וובת בורגל (ناحية جوبة برغال) - 5,743 איש. מדיה וקבצים בנושא קרדאחה בוויקישיתוף ערך זה הוא קצרמר בנושא גאוגרפיה של סוריה. אתם מוזמנים לתרום לוויקיפדיה ולהרחיב אותו.
אפרוג'ק

ניק ואן דה וול (באנגלית: Nick van de Wall, נולד ב-9 בספטמבר 1987) הידוע בעיקר בשם הבמה שלו אפרוג'ק (Afrojack) הוא תקליטן ומפיק מוזיקלי ממוצא הולנדי. אפרוג'ק נולד וגדל בעיר ספייקניסה שבהולנד. בשנת 2011, דורג אפרוג'ק במקום השביעי ברשימת התקליטנים הטובים בעולם של המגזין הבריטי "DJ Mag", בשנת 2012 ירד בדירוג כאשר דורג במקום התשיעי, בשנת 2013 נשאר באותו מיקום ובשנת 2014 דורג במקום השנים עשר. בשנת 2015 עלה למקום השמיני. אלבום הבכורה של אפרוג'ק הנקרא "Forget The World" יצא ב-19 במאי 2014. הסינגל הראשון היה "As Your Friend" שהיה שיתוף פעולה עם כריס בראון. לאחר מכן יצא השיר "The Spark" אשר שימש כסינגל השני מהאלבום. ב-3 בפברואר 2014 יצא הסינגל השלישי שהיה "Ten Feet Tall", אחריו יצא הסינגל "Do or Die" אשר היה גרסת רמיקס לשיר של הלהקה "30 Seconds to Mars". הסינגל החמישי מהאלבום שוחרר ב-17 באפריל והיה "Dynamite". ב-17 במרץ 2015 שוחרר הלהיט "Hey Mama" של דייוויד גטה ובו שותף אפרוג'ק (יחד עם ניקי מינאז' וביבי רקסה). ב-27 ביולי שחרר את המיני-אלבום "NLW" תחת שם הבמה NLW, איתו שחרר מאז מספר שירים נוספים. ב-31 באוגוסט 2018 שוחרר המיני-אלבום "Press Play" והוא סימן חזרה לסגנון ה"דאץ' האוס" (האוס הולנדי, מעין שילוב בין אלקטרו האוס לפרוגרסיב האוס) אשר אפרוג'ק נחשב לאחד ממייסדיו והמפיק המפורסם ביותר שלו. שם המיני-אלבום הוא רמיזה לביקורת על תקליטנים לפיה כל עבודתם היא ללחוץ על כפתור ה-Play. אפרוג'ק מנהל חברת תקליטים בשם "Wall Recordings" ובה מככבים שמות כגון Apster ו-D-wayne. החברה החלה ב-2007 כחברת בת של Spinnin' Records עד ל-2016 אז פעלה באופן עצמאי לתקופה מסוימת, והחל מ-2017 היא חברת בת של Armada Music. אפרוג'ק הופיע מספר פעמים בישראל. בשנת 2012 ביטל את הופעתו ברגע האחרון במסיבת ראש השנה בגני התערוכה בתל אביב עקב מחלה, אך חזר כפיצוי לצמד הופעות בהאומן 17. מאז הופיע בישראל פעמיים נוספות, ב-2015 בפארק הירקון וב-2018 בהאנגר 11. 2014: Forget the World 2009: Lost & Found 2011: Lost & Found 2 2013: It's a Matter Of... 2015: NLW 2018: Press Play מדיה וקבצים בנושא אפרוג'ק בוויקישיתוף אתר האינטרנט הרשמי של אפרוג'ק אפרוג'ק, ברשת החברתית פייסבוק אפרוג'ק, ברשת החברתית אקס (טוויטר) אפרוג'ק, ברשת החברתית אינסטגרם אפרוג'ק, ברשת החברתית טיקטוק אפרוג'ק, סרטונים בערוץ היוטיוב אפרוג'ק, במסד הנתונים הקולנועיים IMDb (באנגלית) אפרוג'ק, באתר אפל מיוזיק (באנגלית) אפרוג'ק, באתר ספוטיפיי אפרוג'ק, באתר סאונדקלאוד (באנגלית) אפרוג'ק, באתר Last.fm (באנגלית) אפרוג'ק, באתר AllMusic (באנגלית) אפרוג'ק, באתר MusicBrainz (באנגלית) אפרוג'ק, באתר דיזר אפרוג'ק, באתר Discogs (באנגלית) אפרוג'ק, באתר Songkick (באנגלית) אפרוג'ק, באתר Genius אפרוג'ק, באתר בילבורד (באנגלית) אפרוג'ק, באתר טיידל (באנגלית) אפרוג'ק, באתר אמזון מיוזיק האתר של אפרוג'ק בישראל(הקישור אינו פעיל) הופעתו של אפרוג'ק בטומורולנד 2013 שגיא בן נון‏, הדי ג'יי ההולנדי אפרוג'ק ישוב להופעה בישראל, באתר וואלה, 4 באוקטובר 2018 ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
אנדרו לי פוטס

אנדרו לי פוטס (באנגלית: Andrew-Lee Potts; ‏29 באוקטובר 1979) הוא שחקן בריטי. מוכר בעיקר בזכות תפקידו כקונר טמפל בסדרה "בראשית". פוטס נולד בברדפורד שבמערב יורקשייר לאלן וסוזן פוטס והוא אחיה הצעיר של השחקנית שרה ג'יין פוטס . הוא למד ב-Intake (בית ספר גבוה לאמנויות), והחל את הקריירה שלו בתיאטרון מוזיקלי. הוא הופיע בסדרות טלוויזיה בריטיות רבות, ביניהן: המחלקה לילדים, דפיקות לב, המוזר, מלחמתו של פויל, חברים שמנים, רוז ומלונים ומטרה. פוטס הופיע בסדרה "אחים לנשק" בתור טוראי ג'קסון, שנהרג מפציעה מהרימון שלו. הוא גם מופיע בעיבוד קולנועי לספר של סטיבן קינג 1408. וגם בסרט ההמשך בגרסה מחודשת של "הבית על הגבעה הרדופה", שכותרתו "לחזור לבית על הגבעה הרדופה" ב-1999. פוטס כיכב בסרט מפולת: טבע משתחרר ב-2004. הוא גם שותף בהפקות קולנוע עצמאיות בקבוצת 'מחזיק מפתחות' וכן כתב וביים כמה סרטים קצרים כמו דם על יתרונות, אני רוקד!, וצבע עיוור. יש לו תפקיד חוזר בסיטקום "אידיאלי", כמו לי מסומם החוצה, חצי אחד שוערי הסיליקון להקת רוק קלים (מאוד). לאחרונה הוא שיחק בגרסה הישנה יותר של מארק, בדרמה של ה-BBC 1 אישה לוהטת, שככבה גם בילי פייפר. בשנת 2009 הוא שיחק את התפקיד של כובען במיני-סדרה הקנדית "Alice". שיחק בסדרה בראשית בשנים 2007-2010 בתפקיד קונור טמפל, תפקיד אליו חזר בסדרת הבת "בראשית: עולם חדש" בתפקיד אורח. מדיה וקבצים בנושא אנדרו לי פוטס בוויקישיתוף אתר האינטרנט הרשמי של אנדרו לי פוטס אנדרו לי פוטס, ברשת החברתית אקס (טוויטר) אנדרו לי פוטס, במסד הנתונים הקולנועיים IMDb (באנגלית) אנדרו לי פוטס, באתר AllMovie (באנגלית) אנדרו לי פוטס, במסד הנתונים הקולנועיים KinoPoisk (ברוסית)